Paġna Dawn it-testi huma disponibbli fuq: IL-QORTI TAL-ĠUSTIZZJA wara li rat l-Artikolu 24(2), (4) u (6) tar-Regoli tal-Proċedura, billi tikkunsidra li, skont din id-dispożizzjoni, hemm lok li tiġi stabbilita l-lista tal-jiem ta' vaganza legali u li jiġu ffissati d-dati tal-vaganzi ġudizzjarji, TADOTTA DIN ID-DEĊIŻJONI: Il-lista tal-jiem ta' vaganza legali fis-sens tal-Artikolu 24(4) u (6) tar-Regoli tal-Proċedura hija stabbilita kif ġej: l-1 ta' Jannar, it-Tnejn ta' wara l-Għid, l-1 ta' Mejju, l-Axxensjoni, it-Tnejn ta' wara Pentekoste, it-23 ta' Ġunju, il-15 ta' Awwissu, l-1 ta' Novembru, il-25 ta' Diċembru, is-26 ta' Diċembru. Għall-perijodu bejn l-1 ta' Novembru 2014 u l-31 ta' Ottubru 2015, id-dati tal-vaganzi ġudizzjarji fis-sens tal-Artikolu 24(2) u (6) tar-Regoli tal-Proċedura huma stabbiliti kif ġej: Milied 2014: mit-Tnejn 15 ta' Diċembru 2014 sal-Ħadd 4 ta' Jannar 2015, biż-żewġ ġranet inklużi, Għid 2015: mit-Tnejn 30 ta' Marzu 2015 sal-Ħadd 12 ta' April 2015, biż-żewġ ġranet inklużi, Sajf 2015: mill-Ġimgħa 17 ta' Lulju 2015 sal-Ħadd 30 ta' Awwissu 2015, biż-żewġ ġranet inklużi. Adottat fil-Lussemburgu, il-25 ta' Marzu 2014. Lingwa tal-kawża: l-Estonjan Il-kunċett ta' "vetturi wżati b'konnessjoni mal-manutenzjoni tat-toroq", li jissemma fl-Artikolu 13(1)(h) tar-Regolament Nru 561/2006 tal-Parlament Ewropew u tal-Kunsill, tal-15 ta' Marzu 2006, dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85, liema vetturi jistgħu jiġu eżentati mill-użu ta' takografu, għandu jiġi interpretat fis-sens li jinkludi vetturi li jittrasportaw materjal sal-post fejn ikunu qegħdin isiru x-xogħlijiet ta' manutenzjoni tat-toroq, sakemm it-trasport ikun marbut kompletament u esklużivament mat-twettiq tal-imsemmija xogħlijiet u jikkostitwixxi attività anċillari għalihom. Hija l-qorti nazzjonali li għandha tevalwa jekk dan huwiex il-każ billi tieħu inkunsiderazzjoni l-elementi kollha rilevanti fil-kawża prinċipali. Lingwa tal-kawża: il-Ġermaniż Talba għal deċiżjoni preliminari – Bundesfinanzhof – Interpretazzjoni tal-Artikolu 13A(1)(b) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ (ĠU Edizzjoni Speċjali bil-Malti, Kapitolu 9, Vol. 1, p. 23) – Kunċett ta' tranżazzjonijiet relatati mill-viċin mas-servizzi ta' kura b'soġġorn fi sptar u ta' kura medika – Tranżazzjoni li ma tikkostitwixxix provvista ta' servizzi fis-sens tal-Artikolu 6 tad-Direttiva – Tranżazzjoni li ssir minn persuna taxxabbli li ma hijiex dik li tipprovdi s-servizzi ta' kura b'soġġorn fi sptar jew kura medika – Tranżazzjoni relatata mill-viċin mal-kura medika li ma hijiex eżenti Provvista ta' oġġetti, bħalma huma l-mediċini ċitostatiċi inkwistjoni fil-kawża prinċipali, preskritti għal trattament "out-patient" kontra l-kanċer minn tobba li jeżerċitaw f'kapaċità indipendenti fi sptar, ma tistax tiġi eżentata mit-taxxa fuq il-valur miżjud skont l-Artikolu 13A(1)(ċ) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 2005/92/KE, tat-12 ta' Diċembru 2005, sakemm din il-provvista ma tkunx fiżikament u ekonomikament inseparabbli mill-provvista ta' kura medika prinċipali, li għandha tiġi vverifikata mill-qorti tar-rinviju. Lingwa tal-kawża: il-Franċiż Talba għal deċiżjoni preliminari – Tribunal administratif de Grenoble – Interpretazzjoni tal-Artikoli 49, 63 u 65 TFUE – Leġiżlazzjoni nazzjonali fil-qasam tat-taxxa fuq id-dħul ta' persuni fiżiċi li jilħqu l-proporzjon massimu tat-taxxi diretti dovuti minn persuna taxxabbli – Mekkaniżmu msejjaħ "ilqugħ fiskali" – Ftehim fiskali bilaterali – Intaxxar tad-dividendi distribwiti minn kumpannija stabbilita fi Stat Membru ieħor u li jkunu diġà ġew intaxxati f'ras il-għajn – Teħid inkunsiderazzjoni parzjali tas-somom imħallsa f'ras il-għajn għall-kalkolu tal-limitu massimu tat-taxxa – Ġustifikazzjoni ta' tali leġiżlazzjoni abbażi tal-koerenza tas-sistema fiskali, tat-tqassim ibbilanċjat tas-setgħa ta' impożizzjoni bejn l-Istati Membri, jew abbażi ta' kull raġuni imperattiva oħra ta' interess ġenerali L-Artikoli 49 TFUE, 63 TFUE u 65 TFUE għandhom jiġu interpretati fis-sens li jipprekludu leġiżlazzjoni ta' Stat Membru skont liema, meta resident ta' dan l-Istat Membru, azzjonist ta' kumpannija stabbilita fi Stat Membru ieħor, jirċievi dividendi intaxxati fiż-żewġ Stati u meta t-tassazzjoni doppja tkun irregolata bl-imputazzjoni fl-Istat ta' residenza bi kreditu ta' taxxa ta' ammont li jikkorrispondi għal dak tat-taxxa mħallsa fl-Istat tal-kumpannija distributriċi, dispożittiv ta' limitu massimu ta' diversi taxxi diretti sa ċertu perċentwali tad-dħul irċevut matul sena ma jiħux inkunsiderazzjoni, jew jieħu inkunsiderazzjoni biss parzjalment, it-taxxa mħallsa fl-Istat tal-kumpannija distributriċi. Lingwa tal-kawża: l-Olandiż Talba għal deċiżjoni preliminari – Raad van State – Il-Pajjiżi l-Baxxi – Interpretazzjoni tal-Artikoli 20, 21, 45 u 56 TFUE u tal-Artikoli 3(1), 6 u 7(1) u (2) tad-Direttiva 2004/38/KE tal-Parlament Ewropew u tal-Kunsill, tad-29 ta' April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fir-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU Edizzjoni Speċjali bil-Malti, Kapitolu 5, Vol. 5, p. 46) – Dritt ta' dħul u ta' residenza ta' ċittadini ta' pajjiżi terzi, membri tal-familja ta' ċittadin tal-Unjoni – Ritorn taċ-ċittadin tal-Unjoni fl-Istat Membru ta' oriġini tiegħu wara residenza fi Stat Membru ieħor bħala ċittadin tal-Unjoni fis-sens tal-Artikolu 21 TFUE u bħala destinatarju ta' servizzi fis-sens tal-Artikolu 56 TFUE – Applikazzjoni b'analoġija tad-Direttiva, bħal fil-Kawżi C-370/90 (Singh) u C-291/05 (Eind) L-Artikolu 21(1) TFUE għandu jiġi interpretat fis-sens li, f'sitwazzjoni fejn ċittadin tal-Unjoni jkun żviluppa jew ikkonsolida ħajja tal-familja ma' ċittadin ta' Stat terz meta rrisjeda effettivament, skont u b'osservanza tal-kundizzjonijiet stabbiliti fl-Artikolu 7(1) u (2) jew 16(1) u (2) tad-Direttiva 2004/38/KE tal-Parlament Ewropew u tal-Kunsill, tad-29 ta' April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, fi Stat Membru differenti minn dak tan-nazzjonalità tiegħu, id-dispożizzjonijiet ta' din l-istess direttiva japplikaw b'analoġija meta l-imsemmi ċittadin tal-Unjoni jerġa' lura, flimkien mal-membru tal-familja tiegħu kkonċernat, fl-Istat Membru ta' oriġni tiegħu. Għaldaqstant, il-kundizzjonijiet għall-għoti ta' dritt ta' residenza derivat liċ-ċittadin ta' Stat terz, membru tal-familja tal-imsemmi ċittadin tal-Unjoni, fl-Istat Membru ta' oriġini ta' dan tal-aħħar, bħala regola, ma għandhomx ikunu iktar stretti minn dawk previsti mill-imsemmija direttiva għall-għoti ta' dritt ta' residenza derivat lil ċittadin ta' Stat terz, membru tal-familja ta' ċittadin tal-Unjoni, li jkun eżerċita d-dritt tiegħu ta' moviment liberu billi joqgħod fi Stat Membru differenti minn dak tan-nazzjonalità tiegħu. Lingwa tal-kawża: l-Olandiż Talba għal deċiżjoni preliminari – Raad van State – Il-Pajjiżi l-Baxxi – Interpretazzjoni tal-Artikoli 20, 21, 45 u 56 TFUE u tal-Artikoli 3(1), 6 u 7(1) u (2) tad-Direttiva 2004/38/KE tal-Parlament Ewropew u tal-Kunsill, tad-29 ta' April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU Edizzjoni Speċjali bil-Malti, Kapitolu 5, Vol. 5, p. 46) – Benefiċjarji tad-dritt ta' moviment liberu u ta' residenza libera fit-territorju tal-Istati Membri – Ċittadin ta' pajjiż terz, membru tal-familja ta' ċittadin tal-Unjoni li jirresjedi fl-Istat Membru ta' oriġini tiegħu u li jaħdem fi Stat Membru ieħor għal persuna li timpjega li hija stabbilita hemmhekk – Ċittadin ta' pajjiż terz, membru tal-familja ta' ċittadin tal-Unjoni li jirresjedi u jaħdem fl-Istat Membru ta' oriġini tiegħu, iżda li jmur ta' spiss, fil-kuntest ta' xogħlu, fi Stat Membru ieħor Id-dispożizzjonijiet tad-Direttiva 2004/38/KE tal-Parlament Ewropew u tal-Kunsill, tad-29 ta' April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, għandhom jiġu interpretati fis-sens li ma jipprekludux Stat Membru milli jirrifjuta d-dritt ta' residenza lil ċittadin ta' Stat terz, membru tal-familja ta' ċittadin tal-Unjoni, meta l-imsemmi ċittadin ikollu n-nazzjonalità tal-imsemmi Stat Membru u jkun joqgħod f'dan l-istess Stat, iżda jkun imur regolarment fi Stat Membru ieħor fil-kuntest tal-attivitajiet professjonali tiegħu. L-Artikolu 45 TFUE għandu jiġi interpretat fis-sens li jikkonferixxi lil membru tal-familja ta' ċittadin tal-Unjoni, ċittadin ta' Stat terz, dritt ta' residenza derivat fl-Istat Membru tan-nazzjonalità ta' dan iċ-ċittadin, meta l-imsemmi ċittadin ikun jirrisjedi f'dan l-aħħar Stat, iżda jkun imur regolarment fi Stat Membru ieħor bħala ħaddiem fis-sens tal-imsemmija dispożizzjoni, peress li r-rifjut ta' tali dritt ta' residenza għandu effett dissważiv fuq l-eżerċizzju effettiv tad-drittijiet li l-ħaddiem ikkonċernat għandu skont l-Artikolu 45 TFUE, li hija l-qorti nazzjonali li għandha tivverifika. Lingwa tal-kawża: id-Daniż Talba għal deċiżjoni preliminari – Østre Landsret – Interpretazzjoni tal-Artikolu 13(B)(d)(3) u (6) tas-Sitt Direttiva tal-Kunsill 77/388/KE, tas-17 ta' Mejju 1997, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima (ĠU Edizzjoni Speċjali bil-Malti, Kapitolu 9, Vol. 1, p. 23.) – Eżenzjonijiet favur tranżazzjonijiet li jikkonċernaw depożiti jew kontijiet kurrenti u favur l-amministrazzjoni ta' fondi speċjali ta' investiment – Provvista ta' servizzi relatati mal-ħlasijiet ta' fondi lil fond ta' rtirar L-Artikolu 13B(d)(6) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li jistgħu jaqgħu taħt din id-dispożizzjoni fondi ta' irtirar, bħal dawk inkwistjoni fil-kawża prinċipali, meta huma ffinanzjati mill-benefiċjarji tal-pensjonijiet imħallsa, li t-tfaddil huwa investit skont il-prinċipju ta' tqassim tar-riskji u li r-riskju tal-investimenti jiġi sostnut mill-affiljati. F'dan ir-rigward ma tantx huwa ta' rilevanza li l-kontribuzzjonijiet huma mħallsa mill-persuna li timpjega, li l-ammont tagħhom jirriżulta minn ftehim kollettivi bejn l-organizzazzjonijiet tal-persuni li jimpjegaw u s-sindakati, li l-modalitajiet finanzjarji tal-ħlas lura tat-tfaddil huma diversi, li l-kontribuzzjonijiet jistgħu jkunu s-suġġett ta' tnaqqis skont ir-regoli applikabbli għat-taxxa fuq id-dħul jew li huwa possibbli li magħhom jiżdied element ta' assigurazzjoni anċillari. L-Artikolu 13B(d)(6) tas-Sitt Direttiva 77/388 għandu jiġi interpretat fis-sens li l-kunċett ta' "maniġġjar ta' fondi speċjali ta' investiment", fis-sens ta' din id-dispożizzjoni, ikopri provvista ta' servizzi li permezz tagħhom organu jinkorpora d-drittijiet tal-affiljati lejn il-fondi ta' rtirar permezz tal-ħolqien ta' kontijiet u l-inklużjoni f'dawn il-kontijiet tal-kontribuzzjonijiet imħallsa fis-sistema tal-iskemi ta' pensjonijiet tal-irtirar. Dan il-kunċett ikopri wkoll is-servizzi ta' kontabbiltà u ta' informazzjoni dwar il-kontijiet, bħal dawk li huma inklużi fl-Anness II tad-Direttiva tal-Kunsill 85/611/KEE, tal-20 ta' Diċembru 1985, dwar il-koordinazzjoni ta' liġijiet, regolamenti u dispożizzjonijiet amministrattivi li jirrelataw għal impriżi ta' investiment kollettiv f'titoli trasferibbli (UCITS), kif emendat bid-Direttivi 2001/107/KE u 2001/108/KE tal-Parlament Ewropew u tal-Kunsill, tal-21 ta' Jannar 2002. L-Artikolu 13B(d)(3) tas-Sitt Direttiva 77/388 għandu jiġi interpretat fis-sens li l-eżenzjoni mit-taxxa fuq il-valur miżjud prevista minn din id-dispożizzjoni għat-tranżazzjonijiet dwar pagamenti u trasferimenti tapplika għal provvista ta' servizzi li permezz tagħhom organu jinkorpora d-drittijiet tal-affiljati lejn il-fondi ta' irtirar permezz tal-ħolqien tal-kontijiet ta' dawn l-affiljati fis-sistema tal-iskema ta' pensjonijiet tal-irtirar u l-inklużjoni tal-kontribuzzjonijiet minn dawn l-affiljati fil-kont tagħhom kif ukoll tat-tranżazzjonijiet li huma anċillari għal tali servizzi jew li jikkostitwixxu servizz ekonomiku wieħed. Lingwa tal-kawża: il-Franċiż Id-Direttiva 2001/83/KE tal-Parlament Ewropew u tal-Kunsill, tas-6 ta' Novembru 2001, dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, kif emendata bid-Direttiva 2004/27/KE tal-Parlament Ewropew u tal-Kunsill, tal-31 ta' Marzu 2004, u d-Direttiva 2002/98/KE tal-Parlament Ewropew u tal-Kunsill, tas-27 ta' Jannar 2003, li tistabbilixxi livelli stabbiliti ta' kwalità u sigurtà għall-ġbir, l-ittestjar, l-ipproċessar, il-ħażna u t-tqassim ta' demm tal-bniedem u komponenti tad-demm u li temenda d-Direttiva 2001/83/KE, għandhom jiġu interpretati fis-sens li l-plażma meħuda minn demm sħiħ intiża għat-trasfużjoni li l-produzzjoni tagħha tinvolvi proċess industrijali taqa', skont l-Artikolu 109 tad-Direttiva 2001/83, fil-kamp ta' applikazzjoni tad-Direttiva 2002/98, f'dak li jikkonċerna l-ġbir u l-ittestjar tagħha, u f'dak tad-Direttiva 2001/83, kif emendata bid-Direttiva 2004/27/KE, f'dak li jikkonċerna l-ipproċessar, il-ħażna u t-tqassim tagħha, bil-kundizzjoni li jikkonforma mad-definizzjoni ta' prodott mediċinali skont l-Artikolu 1(2) ta' din id-direttiva. L-Artikolu 4(2) tad-Direttiva 2002/98, moqri fid-dawl tal-Artikolu 168 TFUE, għandu jiġi interpretat fis-sens li jippermetti ż-żamma jew l-introduzzjoni ta' dispożizzjonijiet nazzjonali li jissuġġettaw il-plażma li l-produzzjoni tagħha tinvolvi proċess industrijali għal sistema iktar stretta minn dik li huma suġġetti għaliha l-prodotti mediċinali għal dak li jikkonċerna l-ġbir u l-ittestjar tagħha biss. Lingwa tal-kawża: il-Ġermaniż Talba għal deċiżjoni preliminari – Landgericht Krefeld – Interpretazzjoni tal-Artikolu 5(1) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42) – Ġurisdizzjoni speċjali – Rikors ippreżentat quddiem qorti li għandha ġurisdizzjoni fil-qasam tar-responsabbiltà delittwali – Sitwazzjoni li fiha l-att delittwali twettaq fil-kuntest ta' kuntratt bejn l-awtur tiegħu u l-persuna li tkun ġarrbet il-ħsara u l-qorti tal-post tat-twettiq tal-obbligu tinsab fi Stat Membru ieħor – Determinazzjoni tal-qorti li għandha ġurisdizzjoni Azzjonijiet għad-danni, bħal dawk fil-kawża prinċipali, li jirriżultaw minn responsabbiltà ċivili ta' natura delittwali fid-dritt nazzjonali, għandhom, madankollu, jitqiesu li jaqgħu taħt "materji li għandhom x'jaqsmu ma' xi kuntratt", fis-sens tal-Artikolu 5(1) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, jekk l-aġir ikkritikat jista' jitqies li huwa nuqqas ta' twettiq ta' obbligi kuntrattwali, liema obbligi jistgħu jiġu stabbiliti fid-dawl tas-suġġett tal-kuntratt. Lingwa tal-kawża: l-Olandiż L-Artikolu 28(3) tas-Sitt Direttiva tal-Kunsill 77/388/KEE, tas-17 ta' Mejju 1977, dwar l-armonizzazzjoni tal-liġijiet tal-Istati Membri li għandhom x'jaqsmu mat-taxxi fuq il-valur tal-bejgħ – Sistema komuni ta' taxxa fuq il-valur miżjud: bażi uniformi ta' stima, kif ukoll l-Artikolu 370 tad-Direttiva tal-Kunsill 2006/112/KE, tat-28 ta' Novembru 2006, ma jipprekludux l-introduzzjoni minn Stat Membru qabel l-1 ta' Jannar 1978, matul il-perijodu ta' traspożizzjoni tas-Sitt Direttiva, ta' dispożizzjoni li temenda l-leġiżlazzjoni eżistenti tagħha billi tissuġġetta għat-taxxa fuq il-valur miżjud it-tranżazzjonijiet ta' aġenziji tal-ivvjaġġar relatati ma' vjaġġi magħmula barra mill-Unjoni Ewropea. Stat Membru ma jiksirx l-Artikolu 309 tad-Direttiva 2006/112 billi ma jassimilax il-provvisti ta' servizzi ta' aġenziji tal-ivvjaġġar ma' attivitajiet ta' intermedjarji eżenti meta dawn il-provvisti jirrigwardaw vjaġġi magħmula barra mill-Unjoni u jissuġġetta l-imsemmija provvisti għat-taxxa fuq il-valur miżjud, meta jissuġġetta dawn il-provvisti għat-taxxa fuq il-valur miżjud, fl-1 ta' Jannar 1978. L-Artikolu 370 tad-Direttiva VAT, moqri flimkien mal-punt 4 tal-Parti A tal-Anness X tal-imsemmija direttiva ma jiksirx id-dritt tal-Unjoni meta jagħti lill-Istati Membri d-dritt li jibqgħu jintaxxaw il-provvisti ta' servizzi ta' aġenziji tal-ivvjaġġar marbuta mal-vjaġġi magħmula barra mill-Unjoni Ewropea. Stat Membru ma jiksirx id-dritt tal-Unjoni, b'mod partikolari l-prinċipji ta' ugwaljanza, ta' proporzjonalità u ta' newtralità fiskali, meta jittratta l-aġenziji tal-ivvjaġġar, fis-sens tal-Artikolu 26(1) tas-Sitt Direttiva 77/388 u tal-Artikolu 306 tad-Direttiva 2006/112, b'mod differenti mill-intermedjarji u billi jipprevedi regola bħad-Digriet Irjali tat-28 ta' Novembru 1999, li skontu l-provvisti ta' servizzi ta' dawn l-aġenziji tal-ivvjaġġar biss, u mhux dawk tal-intermedjarji, jiġu ntaxxati meta dawn jirrigwardaw vjaġġi magħmula barra mill-Unjoni Ewropea. Lingwa tal-kawża: il-Bulgaru L-Artikolu 243 tar-Regolament Nru 2913/92 ma jissuġġettax l-ammissibbiltà ta' azzjoni ġudizzjarja kontra d-deċiżjonijiet adottati abbażi l-Artikolu 181a(2) tar-Regolament Nru 2454/93, kif emendat bir-Regolament Nru 3254/94, għall-kundizzjoni li l-possibbiltajiet ta' azzjoni amministrattiva kontra dawn id-deċiżjonijiet ikunu ġew eżawriti qabel. L-Artikolu 181a(2) tar-Regolament Nru 2454/93, kif emendat bir-Regolament Nru 3254/94, għandu jiġi interpretat fis-sens li deċiżjoni adottata abbażi ta' dan l-artikolu għandha titqies bħala definittiva u tista' tkun is-suġġett ta' appell dirett quddiem awtorità ġudizzjarja indipendenti, anki fil-każ li tkun ġiet adottata bi ksur tad-dritt tal-persuna kkonċernata li tinstema' u li tagħmel oġġezzjonijiet. Fil-każ ta' ksur tad-dritt tal-persuna kkonċernata li tinstema' u li tqajjem oġġezzjonijiet previst fl-Artikolu 181a(2) tar-Regolament Nru 2454/93, kif emendat bir-Regolament Nru 3254/94, hija l-qorti nazzjonali li għandha tiddetermina, fid-dawl taċ-ċirkustanzi partikolari tal-każ inkwistjoni mressaq quddiemha u fid-dawl tal-prinċipji ta' ekwivalenza u ta' effettività, jekk, ladarba d-deċiżjoni li tkun ġiet adottata bi ksur tal-prinċipju relatat mar-rispett tad-drittijiet tad-difiża jkollha tiġi annullata għal din ir-raġuni, hijiex marbuta tiddeċiedi fuq l-appell minn din id-deċiżjoni jew jekk tistax tikkunsidra li tibgħat lura t-tilwima quddiem l-awtorità amministrattiva kompetenti. Lingwa tal-kawża: il-Pollakk Talba għal deċiżjoni preliminari – Sąd Rejonowy w Białymstoku – Interpretazzjoni tal-Artikolu 1 tad-Direttiva tal-Kunsill 1999/70/KE, tat-28 ta' Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP (ĠU Edizzjoni Speċjali bil-Malti, Kapitolu 5, Vol. 3, p. 368) kif ukoll tal-Klawżoli 1 u 4 tal-Anness ta' din id-direttiva – Leġiżlazzjoni nazzjonali li tipprevedi perijodi ta' preavviż inqas favorevoli fil-kuntratti ta' xogħol għal żmien determinat milli fil-kuntratti għal żmien indeterminat Il-Klawżola 4(1), tal-Ftehim qafas dwar xogħol għal terminu fiss [żmien determinat], konkluż fit-18 ta' Marzu 1999, li jinsab fl-Anness tad-Direttiva tal-Kunsill 1999/70/KE, tat-28 ta' Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP, għandha tiġi interpretata fis-sens li hija tipprekludi leġiżlazzjoni nazzjonali bħal dik inkwistjoni fil-kawża prinċipali li tipprevedi, għar-rexissjoni tal-kuntratti ta' xogħol għal żmien determinat ta' iktar minn sitt xhur, il-possibbiltà li jiġi applikat perijodu ta' preavviż fiss ta' ġimagħtejn indipendentement mill-anzjanità tal-ħaddiem ikkonċernat, filwaqt li l-perijodu ta' preavviż għar-rexissjoni fil-każ tal-kuntratti għal żmien indeterminat jiġi stabbilit skont l-anzjanità tal-ħaddiem ikkonċernat u jista' jvarja minn ġimagħtejn sa tliet xhur, meta dawn iż-żewġ kategoriji ta' ħaddiema jkunu jinsabu f'sitwazzjonijiet komparabbli. Lingwa tal-kawża: it-Taljan Id-Direttiva 2006/114/KE tal-Parlament Ewropew u tal-Kunsill, tat-12 ta' Diċembru 2006, dwar reklamar qarrieqi u komparattiv, għandha tiġi interpretata fis-sens li, fir-rigward tal-protezzjoni tal-kummerċjanti, hija tqis ir-reklamar qarrieqi u r-reklamar komparattiv illegali bħala żewġ istanzi awtonomi ta' ksur u li, bil-għan li tipprojbixxi u li tissanzjona reklamar qarrieqi, ma huwiex neċessarju li dan tal-aħħar ikun jikkostitwixxi kontemporanjament reklamar komparattiv illegali. Lingwa tal-kawża: il-Bulgaru L-Artikoli 65, 90(1), 168(a), 185(1) u 193 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandhom jiġu interpretati fis-sens li jeżiġu li t-tnaqqis tat-taxxa fuq il-valur miżjud imwettaq mid-destinatarju ta' fattura stabbilita sabiex isir pagament akkont fir-rigward tal-kunsinna ta' merkanzija għandu jiġi aġġustat meta, f'ċirkustanzi bħal dawk fil-kawża prinċipali, din il-kunsinna fl-aħħar mill-aħħar qatt ma titwettaq, u dan anki jekk il-fornitur jibqa' responsabbli għall-ħlas ta' din it-taxxa u ma jkunx irrimborsa l-pagament akkont. Lingwa tal-kawża: il-Ġermaniż L-Artikolu 1 tad-Direttiva 2006/95/KE tal-Parlament Ewropew u tal-Kunsill, tat-12 ta' Diċembru 2006, dwar l-armonizzazzjoni tal-liġijiet tal-Istati Membri li għandhom x'jaqsmu mat-tagħmir elettriku ddisinjat għall-użu fi ħdan ċerti limiti tal-voltaġġ, għandu jiġi interpretat fis-sens li l-kejsings ta' konnetturi multipolari għal użu industrijali, bħal dawk inkwistjoni fil-kawża prinċipali, jaqgħu taħt il-kunċett ta' "tagħmir elettriku", fis-sens ta' din id-dispożizzjoni, u għandhom ikollhom, konsegwentement, il-marka CE bil-kundizzjoni li l-inkorporazzjoni tagħhom b'mod korrett u konformi mal-użu intiż tagħhom fl-ebda każ ma tkun tista' twassal sabiex tiġi kompromessa l-konformità tagħhom mar-rekwiżiti fil-qasam tas-sigurtà li fir-rigward tagħhom ikunu ġew ikkontrollati. Lingwa tal-kawża: it-Taljan Talba għal deċiżjoni preliminari – Commissione Tributaria Regionale di Mestre-Venezia – Interpretazzjoni tal-Artikolu 6 tar-Regolament tal-Kummissjoni (KE) Nru 341/2007, tad-29 ta' Marzu 2007, li jiftaħ u jipprovdi għall-amministrazzjoni ta' kwoti tariffarji u li jintroduċi sistema għal liċenzji tal-importazzjoni u ċertifikati ta' oriġini għat-tewm u għal ċerti prodotti agrikoli oħra importati minn pajjiżi terzi (ĠU L 56M, 29.02.2008, p. 218) – Nuqqas ta' trasferiment ta' drittijiet li jirriżultaw mil-liċenzji "A" – Kumpanniji detenturi ta' liċenzji ta' importazzjoni li xtraw, qabel kwalunkwe importazzjoni, tewm Ċiniż permezz tal-involviment ta' kumpannija mhux detentriċi ta' tali liċenzji u li biegħu mill-ġdid it-tewm inkwistjoni, wara l-ħlas ta' dazji doganali, lil din l-istess kumpannija L-Artikolu 6(4) tar-Regolament (KE) Nru 341/2007, tad-29 ta' Marzu 2007, li jiftaħ u jipprovdi għall-amministrazzjoni ta' kwoti tariffarji u li jintroduċi sistema għal liċenzji tal-importazzjoni u ċertifikati ta' oriġini għat-tewm u għal ċerti prodotti agrikoli oħra importati minn pajjiżi terzi, għandu jiġi interpretat fis-sens li dan ma jipprekludix, fil-prinċipju, operazzjonijiet li permezz tagħhom importatur, detentur ta' liċenzji ta' importazzjoni b'rata mnaqqsa, jixtri merkanzija barra mill-Unjoni Ewropea mingħand operatur, li huwa stess huwa importatur tradizzjonali fis-sens tal-Artikolu 4(2) ta' dan ir-regolament iżda li eżawrixxa l-liċenzji tiegħu ta' importazzjoni b'rata mnaqqsa, u sussegwentement ibigħha mill-ġdid lilu wara li jkun importaha fl-Unjoni. Madankollu, tali operazzjonijiet jikkostitwixxu abbuż ta' dritt meta dawn ikunu nħolqu artifiċjalment bil-għan essenzjali li jittieħed vantaġġ mit-tariffa preferenzjali. Il-verifika tal-eżistenza ta' prattika abbużiva teħtieġ lill-qorti tar-rinviju tieħu inkunsiderazzjoni l-fatti u ċ-ċirkustanzi kollha tal-każ, inkluż l-operazzjonijiet kummerċjali preċedenti u sussegwenti għall-importazzjoni inkwistjoni. Lingwa tal-kawża: l-Ispanjol Talba għal deċiżjoni preliminari – Juzgado de lo Social n. 3 de Barcelona – Interpretazzjoni tal-Klawżoli 3 u 5 tal-Anness għad-Direttiva tal-Kunsill 1999/70/KE, tat-28 ta' Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP (ĠU Edizzjoni Speċjali bil-Malti, Kapitolu 5, Vol. 3, p. 368) – Kuntratti ta' xogħol konklużi mal-amministrazzjoni pubblika – Professuri tal-università – Assenza ta' miżuri li huma intiżi li jipprevjenu l-użu abbużiv ta' kuntratti ta' xogħol għal żmien determinat suċċessivi Il-Klawżola 5 tal-Ftehim qafas dwar xogħol għal terminu fiss [żmien determinat], konkluż fit-18 ta' Marzu 1999, li jinsab fl-Anness tad-Direttiva tal-Kunsill 1999/70/KE, tat-28 ta' Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP, għandha tiġi interpretata fis-sens li din ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li tippermetti lill-universitajiet li jwettqu tiġdidiet tal-kuntratti ta' xogħol għal żmien determinat suċċessivi ma' għalliema assoċjati, mingħajr ebda limitu f'dak li jikkonċerna t-tul massimu u n-numru ta' tiġdidiet ta' dawn il-kuntratti, peress li tali kuntratti huma ġġustifikati minn raġuni oġġettiva, fis-sens tal-paragrafu 1(a) ta' din il-klawżola, u dan għandu jiġi vverifikat mill-qorti tar-rinviju. Madankollu, hija wkoll din il-qorti li għandha tivverifika b'mod konkret li, fil-kawża prinċipali, it-tiġdid tal-kuntratti ta' xogħol għal żmien determinat suċċessivi inkwistjoni effettivament kien intiż li jkopri bżonnijiet provviżorji u li leġiżlazzjoni bħal dik inkwistjoni fil-kawża prinċipali ma ntużatx, fil-fatt, sabiex tissodisfa bżonnijiet permanenti u li jdumu fiż-żmien fil-qasam tar-reklutaġġ ta' persunal li jgħallem. Lingwa tal-kawża: il-Ġermaniż L-Artikoli 4(1) u (2) kif ukoll 17(2)(a) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 95/7/KE, tal-10 ta' April 1995, għandhom, fir-rigward tal-prinċipju ta' newtralità tat-taxxa fuq il-valur miżjud, jiġu interpretati fis-sens li membru ta' kumpannija ta' konsulenza fiskali rregolata mid-dritt ċivili li jakkwista mingħand din il-kumpannija parti mill-klijentela bl-uniku skop li jpoġġiha direttament u liberament għad-dispożizzjoni ta' kumpannija ġdida ta' konsulenza fiskali rregolata mid-dritt ċivili, li dan ikun il-membru prinċipali tagħha, sabiex din tuża l-klijentela msemmija għal skopijiet professjonali, madankollu mingħajr ma din tidħol fil-patrimonju tal-kumpannija l-ġdida, ma għandux dritt li jnaqqas it-taxxa tal-input fuq il-valur miżjud imħallsa fuq l-akkwist tal-klijentela inkwistjoni. Lingwa tal-kawża: l-Olandiż Lingwa tal-kawża: il-Pollakk Fil-każ ta' risposta pożittiva għall-ewwel domanda, l-ispejjeż tal-elettriku, tal-enerġija għat-tisħin, tal-ilma kif ukoll dawk tal-ġbir ta' skart, li min jikri l-post jagħmel użu minnhom, iżidu l-ammont taxxabbli (il-kera) msemmi fl-Artikolu 73 tad-Direttiva 2006/112 fir-rigward tal-provvista tas-servizz ta' kiri, jew il-provvisti ta' oġġetti u servizzi inkwistjoni jikkostitwixxu provvisti differenti mis-servizz ta' kiri tal-post? Lingwa tal-kawża: l-Ispanjol Lingwa tal-kawża: l-Ispanjol Jekk ir-risposta għad-domanda preċedenti hija negattiva, id-dispożizzjonijiet magħqudin tal-Artikolu 3(1) u tal-Artikolu 6(1) tad-Direttiva 93/13/KEE għandhom jiġu interpretati, f'dak li jikkonċerna n-natura inġusta tal-klawżola, fis-sens li, fir-rigward tal-għan u tas-suġġett tal-ftehim bejn il-bank u l-mutual association, huma jipprekludu ftehim bħal dak deskritt fid-domanda preċedenti? Lingwa tal-kawża: l-Olandiż L-obbligu tad-dikjarazzjoni minn qabel LIMOSA dwar l-impjegati, previst fl-Artikoli 137 sa 152 tal-Liġi ta' pprogrammar tas-27 ta' Diċembru 2006, huwa inkompatibbli mal-libertà li jiġu pprovduti servizzi ggarantita mill-Artikolu 49 KE u mill-Artikolu 56 TFUE? Lingwa tal-kawża: it-Taljan Lingwa tal-kawża: il-Franċiż tikkundanna lir-Repubblika Franċiża għall-ispejjeż. It-terminu li matulu r-Repubblika Franċiża kellha tirkupra l-għajnuna illegali mħallsa lis-SNCM skada erba' xhur wara n-notifika tad-deċiżjoni. Lingwa tal-kawża: il-Portugiż Ġaladarba l-Ministeru tal-Agrikoltura, tal-Iżvilupp Rurali u tas-Sajd, IFAP – Instituto de Financiamento de Agricultura e Pescas, IP, iqis li "jistgħu jibbenefikaw minn ħlas lura fuq l-esportazzjoni biss il-prodotti msemmija: fil-Kodiċi tan-Nomenklatura tal-Ħlasijiet Lura fuq l-Esportazzjoni 0207 12 10 9900 – fejn jiġu kklassifikati l-prodotti indikati bħala "tiġieġ 70 %" fejn il-ponta tal-isternu, il-wirk u t-tibja ma humiex kompletament ossifikati, jew Lingwa tal-kawża: l-Ispanjol It-tieni dispożizzjoni tranżitorja tal-Liġi 1/2013, tal-14 ta' Mejju 2013, tikkostitwixxi biss limitazzjoni ċara tal-protezzjoni tal-interessi tal-konsumatur, sa fejn din timponi impliċitament fuq il-qrati l-obbligu li jimmoderaw klawżola dwar interessi moratorji li tista' tiġi kklassifikata bħala inġusta, billi jikkalkolaw mill-ġdid l-interessi stipulati u billi jżommu fis-seħħ dispożizzjoni li kienet ta' natura inġusta, minflok ma jiddikjaraw in-nullità tal-klawżola u n-natura mhux vinkolanti tagħha fil-konfront tal-konsumatur? It-tieni dispożizzjoni tranżitorja tal-Liġi 1/2013 [...] tmur kontra d-Direttiva 93/13/KEE [...], u b'mod partikolari l-Artikolu 6(1) tagħha, sa fejn din tipprekludi l-applikazzjoni tal-prinċipji ta' ekwivalenza u ta' effettività fil-qasam tal-protezzjoni tal-konsumatur u tevita l-applikazzjoni tas-sanzjoni li tikkonsisti fid-dikjarazzjoni tan-nullità u tan-natura mhux vinkolanti tal-klawżoli dwar interessi moratorji li jistgħu jiġu kklassifikati bħala inġusti, stipulati f'self ipotekarju konkluż qabel id-dħul fis-seħħ tal-Liġi 1/2013? Lingwa tal-kawża: l-Ingliż tiddikjara li l-effetti tad-dispożizzjonijiet annullati u ta' kull miżura adottata b'applikazzjoni tagħhom huma definittivi sakemm id-dispożizzjonijiet imsemmija jiġu sostitwiti, f'terminu raġonevoli, b'atti adottati b'mod konformi mat-Trattat kif interpretat mis-sentenza tal-Qorti tal-Ġustizzja; tikkundanna lill-konvenuti għall-ispejjeż. Sussidjarjament, fil-każ li l-Qorti tal-Ġustizzja tikkunsidra li d-dispożizzjonijiet imsemmija iktar 'il fuq ma jistgħux jiġu sseparati mill-bqija tar-regolament ikkontestat, il-Kummissjoni titlob li l-Qorti tal-Ġustizzja jogħġobha: tannulla r-Regolament (UE) Nru 1289/2013 tal-Parlament Ewropew u tal-Kunsill, tal-11 ta' Diċembru 2013, li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, fl-intier tiegħu; tiddikjara li l-effetti tar-regolament annullat u ta' kull miżura adottata b'applikazzjoni tiegħu huma definittivi sakemm ir-regolament imsemmi jiġi sostitwit, f'terminu raġonevoli, b'atti adottati b'mod konformi mat-Trattat kif interpretat mis-sentenza tal-Qorti tal-Ġustizzja; tikkundanna lill-konvenuti għall-ispejjeż. Il-Kummissjoni titlob l-annullament tal-Artikolu 1(1), kif ukoll tal-Artikolu 1(4), sa fejn dan jintroduċi Artikolu 4b ġdid, tar-Regolament (UE) Nru 1289/2013 tal-Parlament Ewropew u tal-Kunsill, tal-11 ta' Diċembru 2013, li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa. Sussidjarjament, fil-każ li l-Qorti tal-Ġustizzja tikkunsidra li d-dispożizzjonijiet imsemmija iktar 'il fuq ma jistgħux jiġu sseparati mill-bqija tar-regolament ikkontestat, il-Kummissjoni titlob l-annullament tar-regolament imsemmi fl-intier tiegħu. Il-Kummissjoni tqis li d-dispożizzjonijiet imsemmija iktar 'il fuq huma inkompatibbli mal-Artikoli 290 u 291 TFUE sa fejn dawn jipprovdu għall-użu ta' atti delegati, għaliex l-atti delegati inkwistjoni la jikkompletaw u lanqas ma jemendaw l-att leġiżlattiv, iżda jimplementawh. Lingwa tal-kawża: l-Ispanjol tannulla, fit-totalità tiegħu, id-digriet mogħti mill-Qorti tal-Ġustizzja (It-Tieni Awla) fit-13 ta' Jannar 2014, fil-Kawża T-134/12, sa fejn dan jiddikjara inammissibbli r-rikors għal annullament; sussidjarjament, tannulla parti jew diversi partijiet tal-imsemmi digriet: tannulla d-digriet sa fejn dan jirrigwarda l-għajnuna rċevuta għall-proġetti elenkati fl-ewwel paġna tar-rikors promotur tar-rikors għal annullament; tannulla d-digriet sa fejn dan jirrigwarda l-inammissibbiltà tat-talbiet għad-danni relatati ma proġetti oħra; tibgħat lura d-digriet fit-totalità tiegħu quddiem il-Qorti Ġenerali sabiex din tiddeċiedi fuq il-mertu; sussidjarjament, tibgħat lura parti jew diversi partijiet, li l-Qorti tal-Ġustizzja tqis opportun, sabiex jiġu eżaminati fuq il-mertu mill-Qorti Ġenerali; tikkundanna lill-Kummissjoni għall-ispejjeż ta' din il-proċedura kif ukoll għal dawk tal-Kawża T-134/12, li tirrigwarda l-istess motivi. Id-digriet huwa vvizzjat minn żball ta' fatt fl-evalwazzjoni tal-provi, sa fejn il-Qorti Ġenerali ma ħaditx inkunsiderazzjoni ċerti atti li r-rikorrenti pproduċiet fil-kuntest tar-rikors tagħha. Ir-rikorrenti tqis li l-Qorti Ġenerali injorat fatti, ommissjonijiet u atti li kienu ta' importanza kbira għall-motivazzjoni tad-digriet. Id-digriet huwa vvizzjat minn żball ta' liġi fl-evalwazzjoni tal-provi, sa fejn il-Qorti Ġenerali kkunsidrat li seta jintuża biss ir-rimedju previst fl-Artikolu 272 TFUE u mhux dak previst fl-Artikolu 263 TFUE. Id-digriet huwa vvizzjat minn żball ta' liġi sa fejn il-Qorti Ġenerali ma eżaminatx il-fatt li l-Kummissjoni qarrqet bir-rikorrenti meta tagħtha x'tifhem li n-noti ta' debitu kienu jikkostitwixxu att definittiv adottat fl-eżerċizzju tad-diskrezzjoni tagħha u li għalhekk setgħu jkunu s-suġġett ta' rikors. Il-Qorti Ġenerali kisret il-prinċipju ta' ugwaljanza u ta' nondiskriminazzjoni stipulat fl-Artikolu 20 tal-Karta tad-Drittijiet Fundamentali tal-Unjoni Ewropea. Id-digriet huwa vvizzjat minn żball ta' liġi fl-evalwazzjoni tal-provi, sa fejn il-Qorti Ġenerali ma ħaditx inkunsiderazzjoni l-fatti, l-ommissjonijiet u l-atti msemmija fl-ewwel paragrafi tal-appell. Id-digriet huwa vvizzjat minn żball ta' liġi fl-evalwazzjoni tan-nuqqas ta' motivazzjoni u tal-assenza ta' kwalunkwe kumment mill-Kummissjoni dwar parti kbira mill-argumenti magħmula mir-rikorrenti fil-kuntest tar-rikors għal annullament tagħha. Lingwa tal-kawża: l-Isvediż tikkundanna lir-Renju tal-Isvezja għall-ispejjeż. Il-Kummissjoni Ewropea ppreżentat rikors kontra r-Renju tal-Isvezja skont l-Artikolu 258 TFUE għall-motivi li ġejjin. L-Artikolu 132(1)(a) tad-Direttiva 2006/112 jipprovdi li l-Istati Membri għandhom jeżentaw il-provvisti ta' servizzi u l-provvisti ta' oġġetti inċidentali għal dawn il-provvisti magħmula mis-servizzi postali pubbliċi. L-Artikolu 135(1)(h) tad-Direttiva 2006/112 jipprovdi li l-Istati Membri għandhom jeżentaw il-provvisti, għall-valur nominali tagħhom, ta' bolli tal-posta validi għall-pustaġġ. Il-Kummissjoni tikkunsidra li Posten AB, peress li hija nkarigata mill-obbligi ta' servizz universali msemmija fl-Artikolu 3 tad-Direttiva 97/67, tikkostitwixxi servizz pubbliku skont l-Artikolu 132 tad-Direttiva 2006/112. Ir-Renju tal-Isvezja naqas milli jeżenta l-provvisti ta' servizzi postali pprovduti minn Posten AB kif ukoll il-provvisti, għall-valur nominali tagħhom, ta' bolli tal-posta validi għall-pustaġġ fit-territorju nazzjonali. Lingwa tal-kawża: il-Portugiż tikkundanna lir-Repubblika Portugiża għall-ispejjeż. Skont l-Artikolu 8(1) tad-Direttiva 2008/96, l-Istati Membri għandhom jiżguraw l-adozzjoni ta' linji gwida, fil-każ fejn dawn ma jkunux jeżistu, sad-19 ta' Diċembru 2011, bil-għan li jgħinu lill-entitajiet kompetenti fl-applikazzjoni tad-Direttiva. Wara li għaddew iktar minn sentejn minn tmiem it-terminu għall-adozzjoni tal-imsemmija linji gwida, l-Istat Portugiż għadu ma adottahomx. Skont l-Artikolu 8(2) tad-Direttiva 2008/96, l-Istati Membri għandhom jinnotifikaw l-imsemmija linji gwida lill-Kummissjoni, f'terminu ta' tliet xhur mid-data ta' adozzjoni tagħhom. Peress li ma' adotta ebda linji gwida, konsegwentement, l-Istat Portugiż naqas mill-imsemmi obbligu ta' notifika. Lingwa tal-kawża: l-Ingliż tannulla l-Artikolu 29 tal-att ikkontestat, kif ukoll l-Anness II ta' dan tal-aħħar, sa fejn id-dispożizzjonijiet tagħhom jestendu lil hinn minn Londra dak li kien il-kuritur Nru 2 fl-anness l-antik tar-Regolament (UE) Nru 913/2010 (bħalissa msejjaħ il-kuritur Baħar tat-Tramuntana – Mediterran) u tikkundanna lill-Parlament Ewropew u lill-Kunsill tal-Unjoni Ewropea għall-ispejjeż. Wieħed mill-effetti ta' din l-emenda huwa l-obbligu fuq ir-Renju Unit sabiex jipparteċipa għall-implementazzjoni ta' kuritur ta' merkanzija "Baħar tat-Tramuntana – Mediterran", li jimplika l-obbligu li jiġi implementat sal-10 ta' Novembru 2016 rotot bejn Londra u l-Istati Membri fuq il-kuritur u, sal-20 ta' Novembru 2018, rotot minn Londres għal Glasgow, Edinburgh, Southampton u Felixstowe. Ir-Renju Unit ma tax il-kunsens tiegħu għal tali estensjoni tal-kuritur li inizjalment kien fir-Regolament (UE) Nru 913/2010. Ir-Renju Unit għaldaqstant ressaq it-talbiet imsemmija iktar 'il fuq għar-raġunijiet li ġejjin: L-estensjonijiet tal-"kurituri inizjali tal-merkanzija", li jirriżultaw mill-Artikolu 29 tal-att ikkontestat, (a) huma proġetti ta' interess komuni (fis-sens tal-Artikolu 171(1) TFUE) u (b) jikkonċernaw it-territorju ta' kull Stat Membru obbligat li jipparteċipa għall-implementazzjoni tagħhom. Fuq din il-bażi, l-estensjonijiet, sa fejn jirrigwardaw lir-Renju Unit, kienu ġew adottati bi ksur tar-rekwiżit għal kunsens tal-Istat Membru kkonċernat, rekwiżit li huwa pprovdut fl-Artikolu 172(2) TFUE. Id-dispożizzjonijiet tal-Anness II tal-att ikkontestat, li jeżiġu lir-Renju Unit jipparteċipa fl-implementazzjoni tal-kuritur tal-Baħar tat-Tramuntana – Mediterran fuq it-territorju tiegħu (i) lil hinn minn Londra (jiġifieri lejn Glasgow, Edinburgh, Felixstowe u Southampton) jew (ii) fi kwalunkwe miżura tkun xi tkun, huma separati mill-bqija ta' dan l-anness. Barra minn hekk u fi kwalunkwe każ, l-Anness II kollu tal-att ikkontestat (kif ukoll tal-Artikolu 29 kollu) huwa distint u separat mill-bqija tar-regolament inkwistjoni. Lingwa tal-kawża: l-Ispanjol Talba għall-annullament tad-Deċiżjoni tal-Kummissjoni C(2011) 2360 finali, tat-30 ta' Marzu 2011, dwar proċedura għall-applikazzjoni tal-Artikolu 18(3) tar-Regolament tal-Kunsill (KE) Nru 1/2003 (Każ 39520 – Siment u prodotti relatati). Ir-rikors huwa miċħud. Cemex SAB de CV, New Sunward Holding BV, Cemex España, SA, Cemex Deutschland AG, Cemex UK, Cemex Czech Operations s.r.o., Cemex France Gestion u Cemex Austria AG huma kkundannati għall-ispejjeż, inklużi dawk relatati mal-proċeduri għal miżuri provviżorji. Lingwa tal-kawża: il-Ġermaniż Talba għal annullament tad-Deċiżjoni tal-Kummissjoni C(2011) 2363 finali, tat-30 ta' Marzu 2011, dwar proċedura skont l-Artikolu 18(3) tar-Regolament (KE) tal-Kunsill Nru 1/2003 (Każ 39520 – Siment u prodotti relatati) Ir-rikors huwa miċħud. Holcim (Deutschland) AG u Holcim Ltd hija kkundannata għall-ispejjeż, inklużi dawk relatati mal-proċedura għal miżuri provviżorji. Lingwa tal-kawża: l-Ispanjol Talba għall-annullament tad-Deċiżjoni tal-Kummissjoni C (2011) 2368 finali, tat-30 ta' Marzu 2011, dwar proċedura għall-applikazzjoni tal-Artikolu 18(3) tar-Regolament tal-Kunsill (KE) Nru 1/2003 (Każ 39520 – Siment u prodotti reletati). Ir-rikors huwa miċħud. Cementos Portland Valderrivas, SA hija kkundannata għall-ispejjeż, inklużi dawk relatati mal-proċeduri għal miżuri provviżorji. Lingwa tal-kawża: it-Taljan Annullament tad-Deċiżjoni tal-Kummissjoni C(2011) 2356 finali, tat-30 ta' Marzu 2011, dwar proċedura ta' applikazzjoni tal-Artikolu 18(3) tar-Regolament tal-Kunsill (KE) Nru 1/2003 (Kawża 39520 – Siment u prodotti relatati). Ir-rikors huwa miċħud. Buzzi Unicem SpA hija kkundannata għall-ispejjeż. Lingwa tal-kawża: il-Ġermaniż Talba għall-annullament tad-Deċiżjoni tal-Kummissjoni C(2011) 2361 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill Nru 1/2003, (Każ 39520 – Siment u prodotti relatati) Ir-rikors huwa miċħud HeidelbergCement AG hija kkundannata għall-ispejjeż, inklużi dawk marbuta mal-proċedura għal miżuri provviżorji. Lingwa tal-kawża: it-Taljan Talba għall-annullament tad-Deċiżjoni tal-Kummissjoni C (2011) 2364 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ 39520 – Siment u prodotti relatati). Ir-rikors huwa miċħud. Italmobiliare SpA hija kkundannata għall-ispejjeż. Lingwa tal-kawża: il-Ġermaniż Annullament tad-Deċiżjoni tal-Kummissjoni C(2011) 2367 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ 39520 – Siment u prodotti relatati). Id-Deċiżjoni tal-Kummissjoni C (2011) 2367 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ 39520 – Siment u prodotti relatati), hija annullata sa fejn tikkonċerna l-ħdax-il sensiela ta' mistoqsijiet tal-kwestjonarju li jikkostitwixxi l-Anness I. Schwenk Zement KG għandha tbati żewġ terzi tal-ispejjeż tagħha kif ukoll żewġ terzi tal-ispejjeż tal-Kummissjoni Ewropea. Il-Kummissjoni għandha tbati terz tal-ispejjeż tagħha kif ukoll terz tal-ispejjeż ta' Schwenk Zement. Ir-rikors huwa miċħud għall-bqija. Lingwa tal-kawża: it-Taljan Rikors ippreżentat kontra d-Deċiżjoni tal-Ewwel Bord tal-Appell tal-UASI, tat-13 ta' Diċembru 2012 (Każ R 2578/2011-1), li tikkonċerna talba għar-reġistrazzjoni ta' sinjal li jikkonsisti fit-tqegħid ta' fjura fuq pavru bħala trade mark Komunitarja. Ir-rikors huwa miċħud. Lardini Srl hija kkundannata għall-ispjjeż. Lingwa tal-kawża: l-Ingliż Talba għal annullament tar-Regolament ta' Implementazzjoni tal-Kunsill ([UE]) Nru 1294/2009, tat-22 ta' Diċembru 2009, li jimponi dazju anti-dumping definittiv fuq importazzjonijiet ta' ċertu xedd tas-saqajn bil-parti ta' fuq tal-ġilda li ġej mill-Vjetnam u li joriġina fir-Repubblika tal-Poplu taċ-Ċina, kif estiż għal importazzjonijiet ta' ċertu tipi ta' xedd tas-saqajn bil-parti ta' fuq tal-ġilda kkunsinnati mill-Makaw SAR, sew jekk dikjarati li joriġinaw fil-Makaw SAR sew jekk le, wara reviżjoni tal-iskadenza skont l-Artikolu 11(2) tar-Regolament tal-Kunsill (KE) Nru 384/96 (ĠU L 352, p. 1). Ir-rikors huwa miċħud bħala inammissibbli. Il-Fédération européenne de l'industrie du sport (FESI) hija kkundannata għall-ispejjeż tagħha kif ukoll għal dawk tal-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ispanjol B'mod prinċipali, talba għall-annullament tal-Kapitolu 3 tad-dokument ta' referenza dwar l-aħjar tekniki disponibbli fl-industriji tas-siment, tal-ġir u tal-manjesju (ĠU C 166, p. 5), intitolat "Industrija tal-ossidju tal-manjesju (bi proċess niexef mill-magnesite naturali estratta)", kif ukoll tar-riferimenti għall-industrija tal-ossidju tal-manjesju fl-imsemmi dokument u, b'mod sussidjarju, talba għall-annullament tal-paragrafu 3.5.5.4 tal-imsemmi dokument. It-talba sabiex jiġi ddikjarat li ma hemmx lok li tingħata deċiżjoni hija miċħuda. Il-Kawża T-430/10 għandha titħassar mir-Reġistru tal-Qorti Ġenerali. Magnesitas de Rubián, SA, Magnesitas Navarras, SA u Ellinikoi Lefkolithoi Anonymos Metalleftiki, Viomichaniki, Naftiliaki kai Emporiki Etaireia għandhom ibatu, minbarra l-ispejjeż rispettivi tagħhom, dawk sostnuti mill-Kummissjoni Ewropea. Lingwa tal-kawża: l-Ispanjol It-talba għal konstatazzjoni li ma hemmx lok li tingħata deċiżjoni hija miċħuda. Il-Kawża T-158/11 tħassret mir-reġistru tal-Qorti Ġenerali. Magnesitas de Rubián, SA, Magnesitas Navarras, SA u Ellinikoi Lefkolithoi Anonymos Metalleftiki, Viomichaniki, Naftiliaki kai Emporiki Etaireia għandhom ibatu, minbarra l-ispejjeż tagħhom, dawk tal-Parlament Ewropew u tal-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ispanjol Rikors ippreżentat kontra d-Deċiżjoni tar-Raba' Bord tal-Appell tal-UASI, tas-17 ta' Mejju 2011 (Każ R 298/2010-4), dwar proċedimenti ta' oppożizzjoni bejn il-Laboratorios Diafarm, SA u Hemofarm AD farmaceutsko-hemijska industrija Vršac. Ma fadalx lok li tingħata deċiżjoni dwar ir-rikors. Kull parti għandha tbati l-ispejjeż tagħha. Lingwa tal-kawża: it-Taljan Fil-Kawża T-240/12, talba għall-annullament tad-deċiżjoni tal-Kummissjoni inkluża f'ittra tat-23 ta' April 2012, li tesprimi lir-rikorrenti l-intenzjoni tal-Kummissjoni li titkompla l-proċedura u li tadotta dikjarazzjoni tal-oġġezzjonijiet ġdida u, fil-Kawża T-210/13, talba għall-annullament tad-Deċiżjonijiet tal-Kummissjoni C (2013) 1200 finali, tas-26 ta' Frar 2013, u C (2013) 1199 finali, tas-27 ta' Frar 2013, li titkompla l-proċedura u li r-rikorrenti tiġi kkomunikata b'dikjarazzjoni tal-oġġezzjonijiet ġdida fil-Każ AT. 40032 – BR/ESBR – Reċidiva, wara l-annullament parzjali mill-Qorti Ġenerali tad-Deċiżjoni tal-Kummissjoni C (2006) 5700 finali, tad-29 ta' Novembru 2006, dwar proċedura għall-applikazzjoni tal-Artikolu 81 [KE] u l-Artikolu 53 tal-Ftehim ŻEE (Każ COMP/F/38.638 – Gomma butadiene u gomma styrene-butadiene magħmula bil-proċess ta' polimerizzazzjoni permezz ta' emulsjoni). Il-Kawżi T-240/12 u T-211/13 huma magħquda għall-finijiet tad-digriet. Ma għadx hemm lok li tingħata deċiżjoni fuq dan ir-rikors. Eni SpA u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: it-Taljan Fil-Kawża T-241/12, talba għall-annullament tad-deċiżjoni tal-Kummissjoni inkluża fl-ittra tat-23 ta' April 2012 li tifforma parti għar-rikorrenti mill-intenzjoni tal-Kummissjoni li tkompli l-proċedura u li tadotta dikjarazzjoni tal-oġġezzjonijiet ġdida u, fil-Kawża T-210/13, talba għall-annullament tad-deċiżjonijiet tal-Kummissjoni C (2013) 1200 finali, tas-26 ta' Frar 2013, u C (2013) 1199 finali, tas-27 ta' Frar 2013, li titkompla l-proċedura u li r-rikorrenti tiġi kkomunikata b' dikjarazzjoni tal-oġġezzjonijiet ġdida fil-Każ AT. 40032 – BR/ESBR – Reċidiva, wara l-annullament parzjali mill-Qorti Ġenerali tad-Deċiżjoni tal-Kummissjoni C (2006) 5700 finali, tad-29 ta' Novembru 2006, dwar proċedura għall-applikazzjoni tal-Artikolu 81 [KE] u tal-Artikolu 53 tal-Ftehim ŻEE (Każ COMP/F/38.638 – Gomma styrene-butadiene magħmula bil-proċess ta' polimerizzazzjoni permezz ta' emulsjoni). Il-Kawżi T-241/12 u T-210/13 huma magħquda għall-finijiet tad-digriet. Ma għadx hemm lok li tingħata deċiżjoni fuq dawn ir-rikorsi. Versalis SpA u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: il-Ġermaniż Talba għall-annullament tad-deċiżjoni tal-Kummissjoni li tagħlaq il-proċedura EU Pilot 2070/11/SNCO, kif imsemmi fl-ittra tas-27 ta' Settembru 2012, mibgħuta lir-rikorrenti bir-referenza SANCO/A2/AM/kvs (2012) 1245353. Ir-rikors huwa miċħuda bħala inammissibbli. Darius Nicolai Spirlea u Mihaela Spirlea għandhom ibatu l-ispejjeż tagħhom kif ukoll dawk sostnuti mill-Kummissjoni Ewropea. Ir-Renju ta' Spanja għandu jbati l-ispejjeż tiegħu. Lingwa tal-kawża: l-Ingliż Ir-rikors huwa miċħud bħala inammissibbli. Mahmoud Jannatian għandu jbati l-ispejjeż tiegħu kif ukoll dawk esposti mill-Kunsill tal-Unjoni Ewropea. Lingwa tal-kawża: l-Ingliż L-eżekuzzjoni tad-deċiżjoni tal-Kummissjoni, ikkomunikata lil Luxembourg Pamol (Cyprus) Ltd u lil Luxembourg Industires Ltd permezz ta' ittra tal-Awtorità Ewropea għas-Sigurtà tal-Ikel (EFSA) tat-8 ta' Ottubru 2013 u li tiċħad it-talba tagħhom għal trattament kunfidenzjali ta' ċerta informazzjoni inkluża fir-rapport ta' reviżjoni mill-pari u fl-addendum finali dwar l-inklużjoni tas-sustanza attiva fosfonati tal-potassju, hija sospiża. Il-Kummissjoni Ewropea hija ordnata ma tippermettix il-pubblikazzjoni, mill-EFSA, ta' verżjoni tar-rapport ta' reviżjoni mill-pari u tal-addendum finali dwar l-inklużjoni tas-sustanza attiva fosfonati tal-potassju, li tkun iktar dettaljata mill-verżjoni b'partijiet imħassra inkluża fl-ittra ta' Luxembourg Pamol (Cyprus) u ta' Luxembourg Industries tal-25 ta' Frar 2013, kif jidhru fl-Anness A 3 tar-rikors prinċipali. L-ispejjeż huma rriżervati. Lingwa tal-kawża: l-Ispanjol Talba għal sospensjoni tal-eżekuzzjoni, b'mod partikolari, tad-Deċiżjoni tal-Kummissjoni C (2013) 4426 finali, tas-17 ta' Lulju 2013, dwar l-għajnuna mill-Istat SA.21233 C/2011 (ex NN/2011, ex CP 137/2006) – Sistema fiskali applikabbli għal ċerti ftehim ta' leasing finanzjarju. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ispanjol tilqa' l-appell mis-sentenza tat-Tribunal għas-Servizz Pubbliku, It-Tieni Awla, fil-Kawża F-96/09, u tannullaha parzjalment, speċifikatament f'dak li jirrigwarda d-deċiżjoni li permezz tagħha ġiet miċħuda t-talba għall-annullament tad-deċiżjoni tal-Bord tal-Għażla li l-appellanti ma tiġix ammessa għall-eżami orali u d-deċiżjoni li permezz tagħha ġiet miċħuda t-talba għall-annullament tad-deċiżjonijiet li jirriffjutaw il-komunikazzjoni lill-appellanti tal-eżamijiet bil-miktub ikkoreġuti tagħha, kif ukoll tal-iskeda ta' evalwazzjoni individwali relatata ma dawn l-eżamijiet; tilqa' totalment it-talbiet magħmula fl-ewwel istanza, ħlief f'dak li jirrigwarda l-annullament tad-deċiżjonijiet relatati mal-eżamijiet bil-miktub b) u ċ), sa fejn dawn id-deċiżjonijiet kienu jirrifjutaw il-komunikazzjoni tad-dokumenti miktuba mir-rikorrenti u tal-iskedi ta' evalwazzjoni, ta' kull wieħed minn dawn l-eżamijiet, redatta mill-Bord tal-Għażla, peress li dawn kienu ġew trażmessi lir-rikorrenti permezz ta' ittra tal-EPSO tas-16 ta' Ġunju 2010, paragrafi 72 u 73, u tikkonferma l-kundanna tal-appellata għall-ispejjeż għall-proċedura fl-ewwel istanza u tikkundanna lill-appellata għall-ispejjeż tal-appell. Insostenn tal-appell tagħha, l-appellanti tinvoka tliet aggravji. L-ewwel aggravju huwa bbażat fuq l-allegazzjoni li t-Tribunal għas-Servizz Pubbliku wettaq żball ta' liġi meta ċaħad uħud mit-talbiet magħmula mill-appellanti fir-rikors, u b'hekk kiser id-dritt għal protezzjoni ġudizzjarja effettiva previst fl-Artikolu 47 tal-Karta tad-Drittijiet Fundamentali tal-Unjoni Ewropea It-tieni aggravju bbażat fuq ksur tal-Artikolu 41(2) tal-Karta tad-Drittijiet fundamentali tal-Unjoni Ewropea u tal-Artikolu 296 TFUE, sa fejn ġie ddikjarat li s-sempliċi komunikazzjoni lill-kandidat tal-marki miksuba, mingħajr raġunijiet ulterjuri, f'żewġ eżamijiet bil-miktub fil-kuntest ta' kompetizzjoni ġenerali, tikkostitwixxi motivazzjoni suffiċjenti. fid-dawl tal-kunsiderazzjoni tal-qorti tal-ewwel istanza li tgħid li l-Bord tal-Għażla huwa protett, fir-rigward tal-azzjonijiet kollha tiegħu, mis-segretezza, li jippresupponi protezzjoni tal-immunitajiet ta' deċiżjoni, l-appellanti tallega l-possibbiltà ta' stħarriġ ġudizzjarju tad-deċiżjonijiet tal-Bord tal-Għażla fir-rigward tad-distinzjoni, fl-azzjonijiet tiegħu ta' evalwazzjoni teknika, bejn in-"nukleu materjali tad-deċiżjoni" u l-"akwati" tagħha. It-tielet aggravju bbażat fuq ksur tal-Artikoli 42 u 45 tal-Karta tad-Drittijiet Fundamentali tal-Unjoni Ewropea f'dan ir-rigward qed jiġi affermat li t-Tribunal għas-Servizz Pubbliku wettaq żball ta' liġi meta kkunsidra li l-kandidata għall-kompetizzjoni ġenerali, li ma taqbilx mal-marki miksuba, ma għandhiex dritt ta' aċċess għall-eżamijiet bil-miktub ikkoreġuti, u għalhekk kiser id-dritt tagħha ta' aċċess għad-dokumenti. tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-5 ta' Novembru 2013, fil-Każ R 441/2013-4; tikkundanna lill-konvenut għall-ispejjeż, inklużi dawk sostnuti quddiem l-UASI. Lingwa tal-kawża: il-Franċiż tiddikjara r-rikors ammissibbli u fondat u sussegwentement tannulla l-atti kkontestati: kemm id-deċiżjoni ta' data mhux magħrufa tal-Kummissjoni Ewropea li ttemm il-proġett "Factor SI.2.609157-2/G/ENT/CIP/11/C/N03C011" u li ttemm konsegwentement l-għoti tas-sussidju lill-konsorzju magħmul mir-rikorrenti; kif ukoll id-deċiżjoni li tikkonfermaha adottata fid-29 ta' Novembru 2013; tikkundanna lill-konvenuta għall-ispejjeż inklużi l-ispejjeż tal-avukati tar-rikorrent. Insostenn tar-rikors tagħha, ir-rikorrenti jinvokaw żewġ motivi. Lingwa tal-kawża: il-Franċiż tannulla r-Regolament ta' Implementazzjoni tal-Kunsill (UE) Nru 1154/2013, tal-15 ta' Novembru 2013, sa fejn dan jikkonċerna lir-rikorrent; tannulla d-Deċiżjoni tal-Kunsill 2013/661/PESK, tal-15 ta' Novembru 2013, sa fejn din tikkonċerna lir-rikorrent; tiddikjara r-Regolament tal-Kunsill (UE) Nru 267/2012, tat-23 ta' Marzu 2012 inapplikabbli fir-rigward tiegħu; tiddikjara d-Deċiżjoni 2010/413/PESK inapplikabbli fir-rigward tiegħu; sussidjarjament, tannulla r-Regolament ta' Implementazzjoni u d-Deċiżjoni msemmija fl-ewwel żewġ inċiżi ta' dawn it-talbiet, b'effett mill-20 ta' Jannar 2014; tordna li l-Kunsill ikun ikkundannat għall-ispejjeż. Insostenn tar-rikors tiegħu, ir-rikorrent jinvoka tmien motivi. L-ewwel motiv ibbażat fuq nuqqas ta' motivazzjoni bi ksur tal-Artikolu 296 TFUE, sa fejn ir-Regolament ta' Implementazzjoni li jipproċedi għall-inklużjoni tar-rikorrent fil-lista tal-persuni u tal-entitajiet koperti minn miżuri restrittivi ma jindikax espressament il-bażi legali li fuqha dan ittieħed. It-tielet, ir-raba', il-ħames u s-sitt motivi bbażati rispettivament i) fuq żball ta' liġi, ii) fuq żball ta' fatt u fuq żball manifest ta' evalwazzjoni, iii) fuq ksur tad-drittijiet tad-difiża u tad-dritt għal protezzjoni ġudizzjarja effettiva u iv) fuq ksur tal-prinċipju ta' proporzjonalità. It-tmien motiv ibbażat fuq il-fatt li s-sanzjoni kkontestata saret illegali b'effett mill-20 ta' Jannar 2014 peress li l-Kunsill irrikonoxxa f'din id-data li l-Iran kien waqqaf l-attivitajiet nukleari li huma l-kawża tas-sanzjoni. Ir-rikorrent isostni li għaldaqstant is-sanzjoni titlef l-iskop tagħha. Lingwa tal-kawża: il-Franċiż tannulla fl-intier tagħha d-Deċiżjoni tal-Kummissjoni Ewropea Nru C(2013) 7066 finali, tal-20 ta' Novembru 2013, dwar l-għajnuna mill-Istat Nru SA.16237 implementata minn Franza favur is-Société Nationale Corse Méditerranée; tikkundanna lill-Kummissjoni għall-ispejjeż. Permezz tar-rikors tagħha, ir-rikorrenti titlob l-annullament tad-Deċiżjoni tal-Kummissjoni C(2013) 7066 finali, tal-20 ta' Novembru 2013, li permezz tagħha l-Kummissjoni qieset li, minn naħa, il-bqija li fadal mill-għajnuna għar-ristrutturazzjoni, innotifikata fit-18 ta' Frar 2002 mill-awtoritajiet Franċiżi, fl-ammont ta' EUR 15,81 miljun, u min-naħa l-oħra, it-tliet miżuri implementati mill-awtoritajiet Franċiżi fl-2006 favur is-Société nationale maritime Corse Méditerranée (iktar 'il quddiem is-"SNCM"), jiġifieri, it-trasferiment ta' 75 % tas-SNCM bil-prezz negattiv ta' EUR 158 miljun, iż-żieda tal-kapital ta' EUR 8,75 miljun allokata lill-Compagnie générale maritime et financière (iktar 'il quddiem is-"CGMF") u l-ħlas bil-quddiem f'kont kurrenti ta' EUR 38,5 miljun, jikkostitwixxu għajnuna mill-Istat u huma inkompatibbli mas-suq intern. Konsegwentement, il-Kummissjoni ordnat l-irkupru tagħhom. Insostenn tar-rikors tagħha, ir-rikorrenti tinvoka erba' motivi. L-ewwel aggravju jallega ksur tad-drittijiet tad-difiża tar-rikorrenti, peress li l-Kummissjoni rrifjutat li tiftaħ mill-ġdid il-proċedura ta' investigazzjoni formali wara s-sentenza tal-Qorti Ġenerali tal-11 ta' Settembru 2012, Corsica Ferries France vs Il-Kummissjoni (T-565/08, li għadha ma ġietx ippubblikata fil-Ġabra). It-tieni motiv jallega, sussidjarjament, fil-każ li l-Qorti Ġenerali tqis li l-Kummissjoni kellha raġun ma tiftaħx mill-ġdid il-proċedura ta' investigazzjoni formali wara s-sentenza tal-11 ta' Settembru 2012, ksur tal-kunċett ta' għajnuna mill-Istat fis-sens tal-Artikolu 107(1) TFUE, sa fejn il-Kummissjoni qieset li l-miżuri tal-2006 kellhom jiġu kklassifikati bħala għajnuna mill-Istat fis-sens ta' din id-dispożizzjoni. Dan il-motiv huwa diviż fi tliet partijiet. Ir-rikorrenti tqis li l-Kummissjoni kisret l-Artikolu 107(1) TFUE: sa fejn hija qieset li t-trasferiment ta' 75 % tas-SNCM bil-prezz negattiv ta' EUR 158 miljun kellu jiġi kklassifikat bħala għajnuna mill-Istat u li l-eżami tal-investitur privat ma ġiex sodisfatt f'dan il-każ; sa fejn hija qieset li l-kontribuzzjoni fil-forma ta' kapital ta' EUR 8,75 miljun kellha tiġi kklassifikata bħala għajnuna mill-Istat; sa fejn hija qieset li l-ħlas bil-quddiem f'kont kurrenti ta' EUR 38,5 miljun favur l-impjegati tas-SNCM kellu jiġi kklassifikat bħala għajnuna mill-Istat fis-sens ta' din id-dispożizzjoni. It-tielet motiv jallega, sussidjarjament, fil-każ li l-Qorti Ġenerali tqis li l-Kummissjoni kellha raġun ma tiftaħx mill-ġdid il-proċedura ta' investigazzjoni formali wara s-sentenza tal-11 ta' Settembru 2012, ksur tal-Artikolu 107(3)(ċ) TFUE sa fejn il-Kummissjoni qieset li l-kontribuzzjoni fil-forma ta' kapital EUR 15,81 miljun innotfikata fl-2002 bħala għajnuna għar-ristrutturazzjoni kellha tiġi kklassifikata bħala għajnuna mill-Istat inkompatibbli mas-suq intern. Ir-raba' motiv jallega nuqqas ta' motivazzjoni. Lingwa tal-kawża: l-Ingliż tikkundanna lill-Kummissjoni għall-ispejjeż; u tordna kwalunkwe miżura oħra li l-Qorti Ġenerali tqis xierqa. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq li l-Kummissjoni wettqet żball manifest ta' evalwazzjoni meta adottat id-Deċiżjoni peress li dan l-irbit manifestament jonqos milli jindirizza l-kwistjonijiet relatati mal-kompetizzjoni identifikati fid-Deċiżjoni. It-tielet motiv ibbażat fuq li d-Deċiżjoni naqset milli tosserva l-prinċipju ta' proporzjonalità. Ir-raba' motiv ibbażat fuq li d-Deċiżjoni tikser l-obbligu ta' motivazzjoni tal-Kummissjoni. tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-24 ta' Ottubru 2013, fil-Każ R 704/2013-1. Lingwa tar-rikors: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-14 ta' Novembru 2013, fil-Każ R 1272/2012-1 dwar il-proċedimenti ta' oppożizzjoni Nru B 1 754 228 (Applikazzjoni għal trade mark Komunitarja Nru 9 255 811); tikkundanna lill-Uffiċċju għal-Armonizzazzjoni fis-Suq Intern (Trade marks u Disinni) għall-ispejjeż. Ksur tal-ewwel sentenza tal-Artikolu 75 tar-Regolament Nru 207/2009; Ksur tat-tieni sentenza tal-Artikolu 76(1) tar-Regolament Nru 207/2009; Ksur tat-tieni sentenza tal-Artikolu 75 tar-Regolament Nru 207/2009; Ksur tal-Artikolu 8(1)(b) tar-Regolament Nru 207/2009. tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-19 ta' Novembru 2013 mogħtija fil-Każ R 903/2013-2; tikkundanna lill-UASI u lill-parti l-oħra quddiem il-Bord tal-Appell għall-ispejjeż rispettivi tagħhom kif ukoll għal dawk tar-rikorrenti. tannulla d-deċiżjoni tal-Ewwel Bord tal-Appell tal-UASI, tal-14 ta' Novembru 2013, mogħtija fil-Każijiet magħquda R 1038/2012-1 u R 1045/2012-1; tikkundanna lill-konvenut għall-ispejjeż. tannulla d-Deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-12 ta' Novembru 2013 mogħtija fil-Każ R 1106/2012-2. Lingwa tal-kawża: il-Franċiż tannulla r-Regolament ta' Implimentazzjoni tal-Kunsill (UE) Nru 1154/2013, tal-15 ta' Novembru 2013, sa fejn jirrigwarda lir-rikorrenti; tannulla d-Deċiżjoni tal-Kunsill 2013/661/PESK, tal-15 ta' Novembru 2013, sa fejn tirrigwarda lir-rikorrenti; tiddikjara inapplikabbli fil-konfront tagħha r-Regolament tal-Kunsill (UE) Nru 267/2012, tat-23 ta' Marzu 2012; tiddikjara inapplikabbli fir-rigward tagħha d-Deċiżjoni 2010/413 PESK; sussidjarjament, tannulla r-Regolament ta' Implimentazzjoni u d-Deċiżjoni msemmija fl-ewwel żewġ inċiżi ta' dawn it-talbiet, mill-20 ta' Jannar 2014; tikkundanna lill-Kunsill għall-ispejjeż. Insostenn tar-rikors tagħha, ir-rikorrenti tinvoka disa' motivi li tmienja minnhom huma essenzjalment identiċi jew jixbhu lil dawk invokati fil-kuntest tal-Kawża T-65/14, Bank Refah Kargaran vs Il-Kunsill. Ir-rikorrenti tinvoka barra minn hekk motiv ibbażat fuq ksur tal-prinċipji ta' ugwaljanza u ta' nondiskriminazzjoni. Lingwa tal-kawża: il-Franċiż tannulla d-deċiżjoni tat-3 ta' Diċembru 2013 adottata mill-Kummissjoni Ewropea, f'isimha kif ukoll f'isem awtoritajiet kontraenti oħra, jiġifieri ċ-Ċentru tat-Traduzzjoni għall-Korpi tal-Unjoni Ewropea u l-Uffiċċju tal-Pubblikazzjonijiet tal-Unjoni Ewropea, li tiċħad l-offerta sottomessa mir-rikorrenti għal-lot 1, "Kontrolli leġiżlattivi ta' sigurtà, benesseri u ambjentali" fil-kuntest tas-sejħa għal offerti nru 02/2013/OIL "Kontrolli ta' sigurtà" u li tattribwixxi l-kuntratt kontenzjuż lil offerent ieħor; tikkundanna lill-Kummissjoni Ewropea għall-ħlas tas-somma ta' EUR 467 186,08 bħala ħlas ta' kumpens għad-dannu subit, flimkien mal-interessi legali mid-data li fiha l-kuntratt ġie attribwit sal-likwidazzjoni tas-somom dovuti; tikkundanna lill-Kummissjoni Ewropea għall-ispejjeż kollha. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq irregolaritajiet proċedurali, informazzjoni kontradittorja li biha ġiet mgħarrfa r-rikorrenti dwar l-ammont tal-offerta magħżula għal-lot nru 1. Ir-rikorrenti ssostni li: jew l-ammont tal-offerta tal-offerent magħżul, imsemmi fl-ittra tal-Kummissjoni, tal-11 ta' Diċembru 2013, li tinforma lir-rikorrenti dwar il-karatteristiċi u l-vantaġġi relatati mal-offerta magħżula, huwa ineżatt peress li huwa baxx wisq. F'dan il-każ, ir-rikorrenti ma kellhiex aċċess għal informazzjoni attendibbli fir-rigward tal-prezz tal-offerta magħżula, liema fatt jippreġudika l-obbligu ta' motivazzjoni; jew l-ammont tal-offerta magħżula kif indikata fl-ittra tal-Kummissjoni tal-11 ta' Diċembru 2013 u l-valur tal-kuntratt hekk kif indikat fl-avviż ta' għoti tal-kuntratt huma eżatti. F'dan il-każ, il-kuntratt ġie attribwit għal ammont ogħla mill-offerta magħżula, liema fatt jikkostitwixxi ksur gravi tal-prinċipji ta' trasparenza, ta' ugwaljanza fit-trattament u ta' nondiskriminazzjoni. It-tieni motiv ibbażat fuq irregolarità tal-offerta magħżula, inkwantu l-offerent magħżul ma jistax, bil-prezz offert, jissodisfa korrettament is-servizzi kollha mitluba, u dan, b'persunal li għandu l-kwalifiki meħtieġa. Ir-raba' motiv ibbażat fuq ksur tal-prinċipji ta' ugwaljanza fit-trattament u ta' nondiskriminazzjoni kemm waqt it-tfassil tal-offerti kif ukoll waqt l-evalwazzjoni tagħhom. Ir-rikorrenti ssostni: minn naħa li, inkwantu l-offerent magħżul huwa wkoll il-persuna li attribwiet kuntratti preċedenti, dan kien jibbenefika minn informazzjoni privileġġjata dwar il-postijiet, is-servizzi li għandhom jitwettqu u l-kwantitajiet realment mitluba mill-Kummissjoni, liema fatt imissu wassal lill-Kummissjoni titlob kjarifiki mir-rikorrenti abbażi tal-Artikolu 160(3) tar-Regolament ta' Delega Nru 1268/2012; u, min-naħa l-oħra, li l-Kummissjoni ħadet inkunsiderazzjoni l-kwalità tas-servizzi pprovduti preċedentement mill-persuna li attribwiet il-kuntratti preċedenti waqt l-evalwazzjoni tal-offerti sottomessi għall-kuntratt li kellu jiġi attribwit. Lingwa tal-kawża: il-Franċiż tiddikjara r-rikors ammissibbli u fondat u għaldaqstant tannulla l-att ikkontestat: Insostenn tar-rikors tagħhom, ir-rikorrenti jinvokaw żewġ motivi. Lingwa tal-kawża: l-Ingliż tannulla d-Deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-20 ta' Novembru 2013 mogħtija fil-Każ R 495/2013-1. tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-27 ta' Novembru 2013 fil-Każ R 1092/2013-2; tikkundanna lill-konvenut għall-ispejjeż. Lingwa tal-kawża: l-Ingliż Tannulla s-sentenza tat-Tribunal għas-Servizz Pubbliku tal-Unjoni Ewropea (L-Ewwel Awla), tat-12 ta' Diċembru 2013, mogħtija fil-Kawża F-142/11, Erik Simpson vs Il-Kunsill, sa fejn tannulla d-deċiżjoni tal-Kunsill tal-Unjoni Ewropea tad-9 ta' Diċembru 2010 u li tiddikjara li l-Kunsill tal-Unjoni Ewropea għandu jbati l-ispejjeż tiegħu kif ukoll l-ispejjeż ta' E. Simpson; Tirrinvija l-kawża quddiem it-Tribunal għas-Servizz Pubbliku; u Tordna li r-rikorrent fl-ewwel istanza jbati l-ispejjeż ta' din il-proċedura. Insostenn tal-appell tiegħu, l-appellant jinvoka aggravju wieħed, li jallega li l-konklużjoni tat-Tribunal għas-Servizz Pubbliku, li tgħid li d-deċiżjoni kkontestata hija illegali minħabba li tikser l-obbligu ta' motivazzjoni, hija bbażata fuq premessi żbaljati dovuti għad-distorsjoni tal-provi, u għalhekk ma tistax tiġi milqugħa. Lingwa tal-kawża: il-Ġermaniż tannulla d-deċiżjoni li t-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat fit-3 ta' Diċembru 2013 fil-Każ R 1015/2012-2; tikkundanna lill-konvenuta għall-ispejjeż. tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-12 ta' Diċembru 2013, fil-Każ R 1061/2012-2; tikkundanna lill-konvenut għall-ispejjeż. tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-18 ta' Diċembru 2013, mogħtija fil-Każ R 1086/2012-4; tikkundanna lill-konvenut għall-ispejjeż. tannulla d-deċiżjoni tat-Tieni Bord tal-Appell tal-Uffiċju għall-Armonizzazzjoni fis-Suq Intern (Trade marks u Disinni) tat-13 ta' Diċembru 2013 fil-Każ R 1001/2012-2; tikkundanna lill-konvenut għall-ispejjeż. Lingwa tal-kawża: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-5 ta' Diċembru 2013, fil-Każ R 450/2013-1; u tikkundanna lill-konvenut għall-ispejjeż. ksur tal-Artikolu 7(1)(c) tar-Regolament Nru 207/2009; ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ingliż tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-27 ta' Novembru 2013 mogħtija fil-Każ R 703/2013-2. Lingwa tal-kawża: l-Ingliż tannulla d-Deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-7 ta' Jannar 2014 mogħtija fil-Każ R 705/2013-1. Lingwa tal-kawża: il-Ġermaniż tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-7 ta' Jannar 2014, fil-Każ R 1335/2013-4; u tikkundanna lill-konvenut għall-ispejjeż. ksur tal-Artikolu 7(1)(c) tar-Regolament Nru 207/2009; ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ingliż tiddikjara r-rikors ammissibbli; tannulla r-Regolament ta' Implimentazzjoni tal-Kunsill (UE) Nru 1238/2013 li jimponi dazju antidumping definittiv fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-Repubblika Popolari taċ-Ċina (ĠU L 325, p. 1), sa fejn japplika għar-rikorrenti; tikkundanna l-konvenut għall-ispejjeż. Insostenn tar-rikors tagħhom, ir-rikorrenti jinvokaw sitt motivi. It-tieni motiv ibbażat fuq il-fatt li permezz ta' impożizzjoni ta' miżuri antidumping fuq moduli fotovoltajċi tas-siliċju kristallin u komponenti ewlenin li ma kinux suġġetti għal investigazzjoni antidumping, l-istituzzjonijiet kisru l-Artikoli 1 u 17 tar-Regolament tal-Kunsill (KE) Nru 1225/2009. It-tielet motiv ibbażat fuq il-fatt li billi applikaw metoloġija ta' ekonomija mhux tas-suq għall-kalkolu tal-marġni tad-dumping ta' prodotti minn pajjiżi li għandhom ekonomija tas-suq, l-istituzzjonijiet kisru l-Artikolu 2 tar-Regolament tal-Kunsill (KE) Nru 1225/2009. Ir-raba' motiv ibbażat fuq il-fatt li permezz tat-twettiq ta' investigazzjoni waħda biss għal żewġ prodotti distinti (jiġifieri, moduli fotovoltajċi tas-siliċju kristallin u ċelloli), l-istituzzjonijiet kisru l-Artikolu 1(4) tar-Regolament tal-Kunsill (KE) Nru 1225/2009. Il-ħames motiv ibbażat fuq il-fatt li billi naqqsu milli jeżaminaw it-talbiet tar-rikorrenti sabiex jiksbu l-istatus ta' impriża li topera f'ekonomija tas-suq, l-istituzzjonijiet kisru l-Artikolu 2(7)(ċ) tar-Regolament tal-Kunsill (KE) Nru 1225/2009. Is-sitt motiv ibbażat fuq il-fatt li billi naqqsu milli jikkwantifikaw separatament id-dannu subit mill-industrija tal-Unjoni kkawżat kemm mill-importazzjonijiet suġġetti għal dumping kif ukoll fatturi oħra magħrufa u, b'konsegwenza, billi imponew rata ta' dazju f'eċċess ta' dak li huwa neċessarju biex jitneħħa d-dannu kkawżat mill-importazzjonijiet suġġetti għal dumping lill-industrija tal-Unjoni, l-istituzzjonijiet kisru l-Artikoli 3 u 9(4) tar-Regolament tal-Kunsill (KE) Nru 1225/2009. Lingwa tal-kawża: l-Ingliż tiddikjara r-rikors ammissibbli; tannulla r-Regolament ta' Implimentazzjoni tal-Kunsill (UE) Nru 1239/2013, tat-2 ta' Diċembru 2013, li jimponi dazju kumpensatorju definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina (ĠU L 325, p. 66), sa fejn japplika għar-rikorrenti; tikkundanna l-konvenut għall-ispejjeż. Insostenn tar-rikors tagħhom, ir-rikorrenti jinvokaw tliet motivi. It-tieni motiv ibbażat fuq il-fatt li permezz ta' impożizzjoni ta' miżuri kumpensatorji fuq moduli fotovoltajċi tas-siliċju kristallin u komponenti ewlenin li ma kinux suġġetti għal investigazzjoni kontra s-sussidji, l-istituzzjonijiet kisru l-Artikoli 1 u 27 tar-Regolament tal-Kunsill (KE) Nru 597/2009. It-tielet motiv ibbażat fuq il-fatt li permezz tat-twettiq ta' investigazzjoni waħda biss għal żewġ prodotti distinti (jiġifieri, moduli fotovoltajċi tas-siliċju kristallin u ċelloli), l-istituzzjonijiet kisru l-Artikolu 2(c) tar-Regolament tal-Kunsill (KE) Nru 597/2009. Lingwa tal-kawża: l-Ispanjol tiddikjara interferenza illeġittima fid-dritt għall-unur, għall-intimità tal-familja u għall-proprja immaġni, bl-użu mingħajr kunsens tal-immaġni ta' Patrick Johannes Jacquemyn, meta l-Kummissjoni Ewropea inkludiet ir-ritratt tiegħu fil-librerija ta' immaġni tat-twissijiet għas-saħħa għall-prodotti ta' tabakk fl-Unjoni Ewropea. tikkundanna lill-Kummissjoni tħallas lir-rikorrenti s-somma ta' EUR 0.01 għal kull pakkett jew prodott tat-tabakk fejn tidher l-immaġni ta' Patryck Jacquemyn, liema total għandu jiġi ddeterminat fiż-żmien tal-eżekuzzjoni tas-sentenza, u li f'dan il-mument jammonta għal sebgħa u għoxrin miljun ħames mija tmienja u tmenin elf ħames mija u erbgħa u għoxrin euro (EUR 27 588 524). tikkundanna lill-Kummissjoni tħallas kumpens għall-benefiċċju miksub mill-użu illegali tal-immaġni ta' Patrick Jacquemyn, li jitla' għal EUR 13 790 000 fi Spanja, post ta' residenza tar-rikorrenti u ta' Patrick Jacquemyn. Is-suġġett ta' dawn il-proċeduri huwa r-rikors għad-danni għar-responsabbiltà mhux kuntrattwali ppreżentat għall-kumpens għad-dannu kkawżat mill-użu illegali mill-Kummissjoni Ewropea tal-immaġni ta' Patrick Johannes Jacquemyn, konjuġi tar-rikorrenti, fit-twissijiet għas-saħħa li għandhom obbligatorjament jidhru fuq il-prodotti kollha tat-tabakk fl-Unjoni Ewropea. Insostenn tar-rikors tagħha, ir-rikorrenti tallega li d-Direttiva 2001/37/KE tal-Parlament Ewropew u tal-Kunsill, tal-5 ta' Ġunju 2001, u l-Artikolu 5(3) tagħha, ġew implementati permezz tad-Deċiżjoni tal-Kummissjoni 2003/641/KE, tal-5 ta' Settembru 2003, dwar l-użu ta' ritratti bil-kulur u u stampi oħra bħala twissijiet dwar is-saħħa fuq pakketti tat-tabakk. Sussegwentement ġiet adottata d-Deċiżjoni C (2005) 1452, tas-26 ta' Mejju 2005, dwar il-librerija ta' dokumenti sors magħżula, li jinkludi r-ritratti għal kull waħda mit-twissijiet addizzjonali elenkati fl-Anness I tad-Direttiva 2001/37/KE, li ġiet sussegwentement modifikata bid-Deċiżjoni C (2006) 1502, tat-13 ta' April 2006/ L-imsemmija direttiva u d-deċiżjonijiet bl-immaġni li kellhom jiġu inklużi fil-pakketti ta' tabakk ġew inkorporati fid-drittijiet ta' kull wieħed mill-Istati Membri. Konkretament, fi Spanja, ġew inkorporati permezz tad-Digriet Irjali 639/2010, tal-14 ta' Mejju. L-Istat Spanjol, mill-42 immaġni proposti mill-Kummissjoni Ewropea, għażel 14, u fosthom kien hemm dik ta' Patrick Jacquemyn. Ir-rikorrenti tkompli ssostni li P. Jacquemyn kien l-isptar ta' Barcelona mill-21 ta' Ġunju sas-16 ta' Awwissu 2002, fejn għamel 22 ġurnata f'koma. Sa minn dak iż-żmien dehru diversi immaġni ta' P. Jacquemyn fuq l-internet, peress li kien każ kliniku ta' bronko-pnewmopatija kronika ostruttiva [chronic obstructive pulmonary disease (COPD)], kien sofra intubazzjoni diffiċli u traketomija, li kien każ ta' studju, mingħajr ma kien ta l-kunsens tiegħu għax-xandir tal-immaġni. Kien permezz ta' dan l-użu mingħajr kunsens tal-immaġni tiegħu matul il-koma li waħda mill-immaġni tiegħu ddaħlet fil-librerija ta' immaġni tat-twissijiet sanitarji, wara li r-ritratt ġie proċessat mill-kumpannija ta' pubbliċità li kienet tqabbdet għall-kampanja. Lingwa tal-kawża: il-Franċiż Il-President tat-Tmien Awla ordna t-tħassir tal-kawża. Lingwa tal-kawża: l-Ispanjol Il-President tat-Tieni Awla ordna t-tħassir tal-kawża.
Extracted from C_135_2014.html